Sacrosancte ecclesie Sancti Vincentii martiris que est constructa infra muros Matisconis quam domnus Johannes episcopus ad regendum habere videtur. Igitur ego Ivo et uxor mea Attala pro remedio anime nostre donamus ad ipsam casam Dei aliquid ex rebus nostris que sunt site in pago Matisconensi, in agro Fusciacensi, in villa Davaiaco. Hec sunt curtili duo : unus curtilus a mane terminatur terra Hebreorum, a medio die terra Osanne, a sero terra Braydinci, a cercio via publica; alius curtilus in ipso loco terminatur a mane terra Hebreorum, a medio die via publica, a sero Braydinco, a cercio Sancto Vincentio; et donamus pratum, qui vocatur ad Pedronacum, totum a die presente cultilis, eo tenore dum ego et Attala vivo, una et filii mei Gunduldricus et Aymo, teneamus et possideamus; post nostrum decessum ad ipsam casam Dei perveniat ad mensam fratrum. Si quis contradixerit auri libras IIII componat, et presens donatio firma et stabilis permaneat cum stipulatione subnixa. Actum Matiscone publice. S. Ivonis et uxoris sue Attale qui fieri et firmare rogaverunt. S. Warnerii. S. Braydinci. S. Warnerii. S. Aremberti. S. Drogonis. S. Rotberti. S. Otgerii. Data per manum Umberti levite, die dominica II kal. martii, anno XVIIII regnante Lothario rege.